शोध में भाग लेने के लिए संक्षिप्त सहमति प्रपत्र

आपसे एक शोध अध्ययन में भाग लेने के लिए कहा जा रहा है। इस अध्ययन का शीर्षक है: [Insert Study Title]

इससे पहले कि आप तय करें कि भाग लेना है या नहीं, अन्वेषक द्वारा आपको निम्नलिखित के बारे में बताया जाना होगा:
1. शोध के प्रयोजन, प्रक्रियाएँ और अवधि।
2. कोई भी ऐसी प्रक्रिया जो प्रायोगिक हो।
3. शोध से जुड़े उचित रूप से पूर्वानुमानित कोई भी जोखिम, असुविधाएँ और लाभ।
4. संभावित रूप से कोई भी लाभकारी वैकल्पिक प्रक्रिया या उपचार।
5. गोपनीयता किस प्रकार बनाए रखी जाएगी।

जब लागू हो, अन्वेषक आपको अन्य जानकारी प्रस्तुत करने से पहले शोध अध्ययन से संबंधित प्रमुख जानकारी प्रस्तुत करेगा।

जहाँ लागू हो, अन्वेषक को आपको निम्नलिखित के बारे में भी अवश्य बताना चाहिए:
1. चोट लगने की स्थिति में उपलब्ध कोई भी मुआवजा या चिकित्सीय उपचार।
2. अपूर्वानुमानित जोखिमों की संभावना।
3. वे परिस्थितियाँ जब अन्वेषक आपकी सहभागिता को रोक सकता है।
4. आप पर पड़ने वाला कोई भी अतिरिक्त व्यय।
5. यदि आप भाग लेना बंद करने का निर्णय लेते हैं तो क्या होगा। 
6. ऐसे नए निष्कर्षों की जानकारी आपको कब दी जाएगी जो सहभागिता करने की आपकी इच्छा को प्रभावित कर सकते हों।
7. अध्ययन में कितने लोग शामिल होंगे।

यदि शोध अध्ययन के संबंध में आपके कोई प्रश्न हों या घायल होने पर क्या किया जाए इस बारे में आपको जानकारी चाहिए हो, तो आप [Insert name of PI] से [Insert phone number] पर संपर्क कर सकते हैं।

यदि एक शोध सहभागी के रूप में आपके अधिकारों को लेकर आपके कोई प्रश्न या चिंताएँ हों तो आप सबाई इंस्टीट्यूशनल रिव्यू बोर्ड (Sabai IRB) से (888) 442-2472 या irbteam@sabaiglobal.com पर संपर्क कर सकते हैं।

शोध में सहभागिता पूर्णतः स्वैच्छिक है। आप बिना किसी दंड के या आप अपने उन लाभों को खोए बिना जिनके आप हकदार हैं, किसी भी समय भाग लेने से मना कर सकते हैं या सहभागिता समाप्त करने का निर्णय ले सकते हैं।

इस दस्तावेज पर हस्ताक्षर करने का अर्थ है कि उपरोक्त जानकारी सहित इस शोध अध्ययन के बारे में आपको मौखिक रूप से समझा दिया गया है, और कि आप भाग लेने के लिए स्वेच्छा से सहमत हैं। यदि आप भाग लेने के लिए सहमत होते हैं तो आपको इस दस्तावेज की एक हस्ताक्षरित प्रति और शोध का एक लिखित सारांश अवश्य दिया जाना चाहिए।


______________________________________	__________________
सहभागी के हस्ताक्षर	दिनांक 
Signature of Participant	Date

______________________________________	__________________
सहमति प्रक्रिया के साक्षी के हस्ताक्षर	दिनांक
Signature of Witness to Consent Process	Date

______________________________________			__________________
सहमति प्राप्तकर्ता व्यक्ति के हस्ताक्षर 	दिनांक
Signature of Person Obtaining Consent	Date
Sabai IRB दस्तावेज संस्करण दिनांक: 02 फरवरी 2026


